**Osobitné podmienky pre získanie spolufinancovania z prostriedkov štátneho rozpočtu a prílohová dokumentácia slovenských účastníkov k žiadosti**

Žiadateľ predkladá žiadosť o projekt výskumu a vývoja Eureka pre túto výzvu prostredníctvom portálu <https://www.eurekanetwork.org/open-calls/network-projects-danube-2022>.

Pri zaevidovaní žiadosti je účastník zo Slovenskej republiky povinný splniť nasledovné podmienky a predložiť nasledovné dokumenty:

**Podmienky získania spolufinancovania zo zdrojov štátneho rozpočtu a účasti vo výzve:[[1]](#footnote-1)**

a) má vysporiadané finančné vzťahy so štátnym rozpočtom,

b) nie je voči nemu vedené konkurzné konanie, nie je v konkurze, v reštrukturalizácii a nebol proti nemu zamietnutý návrh na vyhlásenie konkurzu pre nedostatok majetku,

c) nie je voči nemu vedený výkon rozhodnutia,

d) neporušil v predchádzajúcich troch rokoch zákaz nelegálneho zamestnávania podľa osobitného predpisu,

e) nemá evidované nedoplatky na poistnom na sociálne poistenie a zdravotná poisťovňa neeviduje voči nemu pohľadávky po splatnosti podľa osobitných predpisov,

f) nemá právoplatne uložený trest zákazu prijímať dotácie alebo subvencie,

g) nemá právoplatne uložený trest zákazu prijímať pomoc a podporu poskytovanú z fondov Európskej únie,

h) je zapísaný v registri partnerov verejného sektora, ak ide o žiadateľa, ktorý má povinnosť zapisovať sa do registra partnerov verejného sektora.

**Prílohová dokumentácia k žiadosti**

* Technická špecifikácia projektu – Príloha 1
* Prínosy poskytnutého finančného príspevku pre rozvoj žiadateľa a pre Slovenskú republiku – Príloha 2,
* Informáciu, či žiadateľ na daný projekt nepožiadal o finančný príspevok aj iného poskytovateľa alebo mu už bola poskytnutá,
* Čestné prehlásenie žiadateľa, že ním poskytnuté údaje sú pravdivé a úplné,
* Čestné vyhlásenie žiadateľa, že má vysporiadané finančné vzťahy so štátnym rozpočtom okrem finančných vzťahov voči daňovému úradu a colnému úradu, splnenie podmienky a),
* Potvrdenie príslušného konkurzného súdu, nie staršie ako tri mesiace, splnenie podmienky b),
* Čestné vyhlásenie žiadateľa, že voči nemu nie je vedený výkon rozhodnutia, splnenie podmienky c),
* Potvrdenie príslušného inšpektorátu práce, nie staršie ako tri mesiace, že neporušil zákaz nelegálneho zamestnávania podľa osobitného predpisu, splnenie podmienky d),
* Údaje potrebné pre zabezpečenie výpisu z registra trestov štatutárneho zástupcu (meno, priezvisko, rodné priezvisko, pôvodné meno alebo priezvisko, ak došlo k zmene mena alebo zmene priezviska, prípadne prezývku osoby, ktorej sa žiadosť týka, dátum narodenia, rodné číslo, miesto a okres narodenia, adresu trvalého pobytu a u osoby narodenej v cudzine aj štát narodenia, štátne občianstvo, pohlavie, meno, priezvisko a rodné priezvisko rodičov)[[2]](#footnote-2)

Elektronická forma požadovaných dokumentov sa zasiela na adresu **sekretariat.svt@minedu.sk**. Zároveň, originál týchto dokumentov doručí uchádzač do podateľne MŠVVaŠ SR, na adresu: Sekcia vedy a techniky, Ministerstvo školstva, vedy, výskumu a športu SR, Stromová 1, 813 30 Bratislava s označením „EUREKA Danube Call 2022 neotvárať“.

1. <https://www.slov-lex.sk/pravne-predpisy/SK/ZZ/2004/523/#paragraf-8a.odsek-5> [↑](#footnote-ref-1)
2. [https://www.slov-lex.sk/pravne-predpisy/SK/ZZ/2007/330/#](https://www.slov-lex.sk/pravne-predpisy/SK/ZZ/2007/330/) [↑](#footnote-ref-2)